b'\n_START_ARTICLE_\nKen Hitchcock\n_START_PARAGRAPH_\nKen Hitchcock (s. 17. joulukuuta 1951 Edmonton, Alberta) on kanadalainen j\xc3\xa4\xc3\xa4kiekkovalmentaja ja kykyjenetsij\xc3\xa4, joka valmentaa t\xc3\xa4ll\xc3\xa4 hetkell\xc3\xa4 NHL-joukkue Edmonton Oilersia. H\xc3\xa4n on viimeksi valmentanut NHL-joukkue Dallas Starsia.\n_START_SECTION_\nUra\n_START_PARAGRAPH_\nHitchcock aloitti valmentajanuransa vuonna 1984, jolloin h\xc3\xa4nest\xc3\xa4 tuli WHL-joukkue Kamloops Blazersin valmentaja. H\xc3\xa4n valmensi Blazersi\xc3\xa4 kuusi kautta, joiden aikana joukkue voitti sarjan mestaruuden kausilla 1985\xe2\x80\x931986 ja 1989\xe2\x80\x931990. J\xc3\xa4lkimm\xc3\xa4isen mestaruuden yhteydess\xc3\xa4 Hitchcock palkittiin CHL:n parhaana valmentajana._NEWLINE_Vuonna 1990 Hitchcock siirtyi Philadelphia Flyersin apulaisvalmentajaksi. H\xc3\xa4n ty\xc3\xb6skenteli kolme vuotta Flyersin organisaatiossa, kunnes siirtyi Dallas Starsin farmiseuran Kalamazoo Wingsin valmentajaksi IHL:\xc3\xa4\xc3\xa4n kaudelle 1993\xe2\x80\x9394. My\xc3\xb6hemmin joukkue sijoitettiin uuteen kaupunkiin ja nimettiin Michigan K-Wingsiksi. Hitchcockille tarjottiin kesken kauden 1995\xe2\x80\x931996 Dallas Starsin p\xc3\xa4\xc3\xa4valmentajan paikkaa, ja h\xc3\xa4n hyv\xc3\xa4yksyi tarjouksen.\n_START_SECTION_\nDallas Starsin valmentajana\n_START_PARAGRAPH_\nSeuraavalla kaudella Stars oli divisioonansa ensimm\xc3\xa4inen joukkue, mutta putosi pudotuspelien ensimm\xc3\xa4isell\xc3\xa4 kierroksella. Kaudella 1997\xe2\x80\x931998 joukkue eteni konferenssin finaaleihin, ja Hitchcock nimettiin yhdeksi NHL:n t\xc3\xa4hdist\xc3\xb6ottelun kolmesta valmentajaksi. Hitchcockin nelj\xc3\xa4nnell\xc3\xa4 valmennuskaudella Stars voitti Stanley Cupin._NEWLINE_Stars eteni uudelleen Stanley Cup -finaaliin, muuta h\xc3\xa4visi sen New Jersey Devilsille. Kaudella 2000\xe2\x80\x932001 Stars putosi pudotuspelien toisella kierroksella. Seuraavalla kaudella joukkueen huono tulos ja sis\xc3\xa4iset erimielisyydet johtivat Hitchcockin sopimuksen irtisanomiseen.\n_START_SECTION_\nPhiladelphia Flyersin valmentajana\n_START_PARAGRAPH_\nHitchcock sai pian uuden pestin p\xc3\xa4\xc3\xa4valmentaja, kun Philadelphia Flyers erotti valmentajansa pudottuaan pudotuspeleist\xc3\xa4. Hitchcock toi tarvittua kuria Flyersiin ja kausi 2002\xe2\x80\x9303 oli seuran historian paras. Flyers eteni pudotuspeleihin kaikilla kolmella Hitchcockin valmentamalla kaudella. L\xc3\xa4himp\xc3\xa4n\xc3\xa4 Stanley Cup -finaalia joukkue oli kaudella 2003\xe2\x80\x9304, jolloin se h\xc3\xa4visi tulevalle Stanley Cup -voittajalle Tampa Bay Lightningille konferenssifinaaleissa otteluin 4\xe2\x80\x933._NEWLINE_Kausi 2006\xe2\x80\x932007 alkoi katastrofaalisesti Flyersin saavuttaessa vain yhden voiton kahdeksassa ensimm\xc3\xa4isess\xc3\xa4 ottelussa ja Flyers irtisanoi Hitchcockin sopimuksen.\n_START_SECTION_\nColumbus Blue Jacketsin valmentajana\n_START_PARAGRAPH_\nJo samalla kaudella Columbus Blue Jackets palkkasi Hitchcockin p\xc3\xa4\xc3\xa4valmentajakseen. Ensimm\xc3\xa4isess\xc3\xa4 ottelussaan Blue Jacketsin valmentajana Hitchcock kohtasi Flyersin. Blue Jacket ei selvinnyt pudotuspeleihin kyseisell\xc3\xa4 kaudella._NEWLINE_Hitchcock valmensi Columbuksen ensimm\xc3\xa4isen kerran seuran historian aikana pudotuspeleihin kaudella 2008\xe2\x80\x932009. Seuraavan kauden alussa, 11. marraskuuta, ottelu Detroit Red Wingsi\xc3\xa4 vastaan oli Hitchcockin p\xc3\xa4\xc3\xa4valmentajauran 1000. NHL-peli. H\xc3\xa4n saavutti rajapyykin 16. valmentajana. Kausi 2009\xe2\x80\x932010 oli Columbukselle vaikea, ja seura erotti Hitchcockin helmikuun alussa, kun joukkue oli L\xc3\xa4ntisess\xc3\xa4 konferenssissa toiseksi viimeisen\xc3\xa4.\n_START_SECTION_\nSt. Louis Bluesin valmentajana\n_START_PARAGRAPH_\nKaudesta 2011\xe2\x80\x932012 Hitchcock on valmentanut St. Louis Bluesia. Joukkue ei saavuttanut Hitchcockin johdolla menestyst\xc3\xa4 pudotuspeleiss\xc3\xa4 hyvist\xc3\xa4 runkosarjasijoituksista huolimatta ennen kautta 2015\xe2\x80\x932016, kun Hitchcock johdatti Bluesin konferenssifinaaleihin asti, h\xc3\xa4viten kuitenkin San Jose Sharksille. Seuraava kausi meni kuitenkin heikommin ja Hitchcock erotettiin p\xc3\xa4\xc3\xa4valmentajan teht\xc3\xa4vist\xc3\xa4 1.2.2017.\n_START_SECTION_\nPaluu Dallasiin\n_START_PARAGRAPH_\nDallas ilmoitti 12.4.2017 palkanneensa Hitchcockin uudeksi valmentajakseen Lindy Ruffin tilalle.'